WORLD ตัดขาย “WIE” 48.99% ให้ “NauticAWT Limited” แลกเข้าถือหุ้นแทน
บอร์ด WORLD ไฟเขียวขายหุ้น “เวิลด์ อินดัสเทรียลฯ” สัดส่วน 49% ให้ “NauticAWT Limited” แลกกับการเข้าถือหุ้นแทน เตรียมชงผู้ถือหุ้นอนุมัติสิ้นเดือนนี้
บอร์ด WORLD ไฟเขียวขายหุ้น “เวิลด์ อินดัสเทรียลฯ” สัดส่วน 49% ให้ “NauticAWT Limited” แลกเข้าถือหุ้นแทน
21 มี.ค. 2566

บริษัท เวิลด์ คอร์ปอเรชั่น จำกัด (มหาชน)  หรือ WORLD เปิดเผยว่า ที่ประชุมคณะกรรมการบริษัท ครั้งที่ 2/2566 ประชุมเมื่อวันที่ 21 มีนาคม พ.ศ. 2566 ได้มีมติอนุมัติให้เสนอขายบริษัท เวิลด์ อินดัสเทรียล เอสเตท จำกัด (“WIE”)  ให้กับ NauticAWT Limited (“ผู้ซื้อ”) จำนวน 832,798 หุ้น สัดส่วน 48.99% มูลค่าประมาณ 693.48 ล้านบาท (คิดเป็นมูลค่า 27 ล้านดอลลาร์สิงคโปร์อัตราแลกเปลี่ยน 25.6845 อ้างอิงวันที่ 31 ธันวาคม พ.ศ.2565)
โดยบริษัทกำหนดภายในวันที่ 31 มีนาคม 2566 และจัดทำ due diligence เพื่อจะนำเสนอคณะกรรมการอีกครั้ง จากนั้นจึงจะเสนอผู้ถือหุ้นเพื่ออนุมัติการทำรายการดังกล่าวในลำดับถัดไป
สำหรับการทำรายการดังกล่าวบริษัทได้รับชำระเป็นหุ้นของบริษัท NauticAWT Limited ซึ่งเป็นบริษัทจดทะเบียนในตลาดหลักทรัพย์สิงค์โปร และยังเป็นการเปิดโอกาสให้ผู้ลงทุนทั้งที่เป็นสถาบันหรือผู้ถือหุ้นรายย่อยได้มีโอกาสลงทุนในธุรกิจนิคมอุตสาหกรรมได้โดยตรง